Supporterklubben ble startet i 1981 av to attenårige Manchester United-tilhengere, bergenserne Per Harald Larsen og Hans Lokøy. Medlemstallet var på rundt 250 de første årene. Alt ble drevet på frivillig basis, og det var en betydelig innsats fotballentusiastene la ned mens medlemstallet sakte, men sikkert steg. I 1989 var man kommet opp i 1 000 medlemmer, og man følte seg riktig så store. Medlemsbladet var blitt bedre, og mange av medlemmene dro på turer til Manchester for å se sine favoritter i aksjon på Old Trafford. Det gikk absolutt fremover – og oppover.